A4-0178/97

Ψήφισμα σχετικά με την κατάσταση προβλέψεων των εσόδων και δαπανών του Ευρωπαϊκού Κοινοβουλίου και την κατάσταση προβλέψεων των εσόδων και δαπανών του διαμεσολαβητή για το οικονομικό έτος 1998

Το Ευρωπαϊκό Κοινοβούλιο,

- έχοντας υπόψη το ψήφισμά του της 13ης Μαρτίου 1997 σχετικά με τις κατευθυντήριες γραμμές για τη διαδικασία προϋπολογισμού του 1998 ((ΣΠ της ημερομηνίας αυτής, Μέρος ΙΙ, σημείο 15 α).)),

- έχοντας υπόψη το ψήφισμά του της 24ης Απριλίου 1997 σχετικά με την πρόταση απόφασης προσαρμογή των δημοσιονομικών προοπτικών ώστε να ληφθούν υπόψη οι όροι υλοποίησης (σύμφωνα με την παράγραφο 10 της διοργανικής συμφωνίας της 29ης Οκτωβρίου 1993) ((ΣΠ της ημερομηνίας αυτής, Μέρος ΙΙ, σημείο 3)),

- έχοντας υπόψη την έκθεση του Γενικού Γραμματέα,

- έχοντας υπόψη το προσχέδιο κατάστασης προβλέψεων που κατάρτισε το Προεδρείο στις 7 Απριλίου 1997 σύμφωνα με το άρθρο 22 παράγραφοι 5 και 6 και το άρθρο 165 παράγραφος 1 τουΚανονισμού,

- έχοντας υπόψη τις διατάξεις του δημοσιονομικού κανονισμού, και ιδιαίτερα των άρθρων 12, 13 και 55, καθώς και της δήλωσης σχετικά με την κατάρτιση αναλυτικού προϋπολογισμού,

- έχοντας υπόψη την απόφαση του Ευρωπαϊκού Κοινοβουλίου της 9ης Μαρτίου 1994 σχετικά με τους κανόνες και τις γενικούς όρους που διέπουν την εκτέλεση των καθηκόντων του διαμεσολαβητή, και ιδίως το άρθρο 11 ((ΕΕ L 113 της 4.5.94, σελ. 15.)),

- έχοντας υπόψη την έκθεση της Επιτροπής Προϋπολογισμών (A4-0178/97),

Ι. ΓΕΝΙΚΟ ΠΛΑΙΣΙΟ

1. υπενθυμίζει ότι η διαδικασία προϋπολογισμού του 1998 υπόκειται στο δημοσιονομικό πλαίσιο που καθιερώθηκε με τις δημοσιονομικές προοπτικές που ισχύουν για την περίοδο 1993/1999[semigr ]

2. επισημαίνει ότι:

α) το ποσοστό αύξησης στην κατηγορία 5 των δημοσιονομικών προοπτικών «δαπάνες διοικητικής λειτουργίας» εκτιμάται σε 4,34%[semigr ]

β) εάν τηρηθεί η σύσταση των προέδρων των πολιτικών ομάδων στις 14 Νοεμβρίου 1988, σύμφωνα με την οποία ο προϋπολογισμός του Κοινοβουλίου πρέπει το πολύ να ανέρχεται στο 20% των πιστώσεων που προβλέπεται για την κατηγορία 5, το όριο για τον προϋπολογισμό του Κοινοβουλίου θα ανέλθει στα 908,2 εκατ. ECU, δηλαδή θα παρουσιάσει ονομαστική αύξηση 2,7%[semigr ]

γ) τα ποσά που έχουν γραφεί στα κονδύλια του προϋπολογισμού λαμβάνουν υπόψη την εκτέλεση των πιστώσεων του προϋπολογισμού 1996[semigr ]

δ) για τον υπολογισμό των πιστώσεων χρησιμοποιήθηκε συντελεστής μετατροπής BEF/ECU = 40.0786 BEF για 1 ECU[semigr ] ο συντελεστής μετατροπής FF/ECU = 6.5624 FF για 1 ECU[semigr ]

ε) οι μισθολογικές αναπροσαρμογές και ο μέσος συντελεστής πληθωρισμού εκτιμήθηκαν για το οικονομικό έτος 1997 σε 2,6% και για το οικονομικό έτος 1998 σε 2,7%[semigr ]

3. επισημαίνει ότι ο προϋπολογισμός του οικονομικού έτους 1998 θα πρέπει να επωμισθεί το κόστος της μίσθωσης του κτιρίου D3 για πλήρη περίοδο 12 μηνών και του κτηρίου IPE IV στο Στρασβούργο για περίοδο 8,5 μηνών[semigr ]

4. τάσσεται για μια ακόμη φορά υπέρ της διεύρυνσης της διοργανικής συνεργασίας ώστε να υπάρξουν εξοικονομήσεις και να αποφευχθεί η αλληλοκάλυψη[semigr ] επισημαίνει τις αδυναμίες όσον αφορά την ταχεία ηλεκτρονική διαβίβαση πληροφοριών μεταξύ του οργάνου και των μελών του μέσω των καθιερωμένων τεχνολογιών[semigr ] επιμένει ότι με τα παρόντα επίπεδα της χρηματοδότησης μπορούν να γίνουν περισσότερα ώστε να εξασφαλισθεί η καλύτερη εκμετάλλευση των πλεονεκτημάτων των νέων τεχνολογιών της πληροφορίας[semigr ]

5. επιμένει ότι για κάθε ανάθεση δημόσιας σύμβασης εκ μέρους του Κοινοβουλίου μέσω δημόσιων προσκλήσεων για υποβολή προσφορών πρέπει να τηρούνται οι δέουσες διαδικασίες[semigr ]

6. εγκρίνει την κατάσταση προβλέψεων του Κοινοβουλίου για το οικονομικό έτος 1998, η οποία ανέρχεται σε 912.254.325 ECU σε έξοδα και 52.726.210 ECU σε ίδιους πόρους, γεγονός που αντιστοιχεί σε διάθεση του 20.09% του όγκου των δαπανών που προβλέπονται στην κατηγορία 5 «δαπάνες διοικητικής λειτουργίας»[semigr ] εκτιμά ότι οι πιστώσεις που μπορούν να επαναχρησιμοποιηθούν ανέρχονται σε 3.143.280 ECU[semigr ] προτίθεται να τροποποιήσει το συνολικό ποσό, προκειμένου να το μειώσει σε επίπεδα κάτω του 20% της κατηγορίας 5 «δαπάνες διοικητικής λειτουργίας», κατά την πρώτη ανάγνωση του σχεδίου προϋπολογισμού του 1998[semigr ]

ΙΙ. Α. ΕΣΟΔΑ

7. προσδοκά να ενημερωθεί η ονοματολογία σχετικά με τα ίδια έσοδα και να καταστεί διαφανέστερη, ιδιαίτερα όσον αφορά την επαναχρησιμοποίηση χρηματοδότησης σύμφωνα με το άρθρο 27 του δημοσιονομικού κανονισμού και να υπάρξει εναρμόνιση σε συνεργασία με τα άλλα θεσμικά όργανα και τους γνωμοδοτικούς φορείς, έτσι ώστε να συμφωνηθεί νέα ονοματολογία πριν από την πρώτη ανάγνωση του σχεδίου προϋπολογισμού 1998 από το Κοινοβούλιο[semigr ] κατά συνέπεια συμπληρώνει τα άρθρα που σχετίζονται με τα ίδια έσοδα με τις κατάλληλες παρατηρήσεις[semigr ]

8. επισημαίνει ότι το σύνολο των ιδίων εσόδων του, το 91,3% των οποίων προέρχονται από κρατήσεις επί των αποδοχών του προσωπικού, χρηματοδοτεί το 5,8% των δαπανών του[semigr ]

ΙΙΙ. ΜΕΛΗ ΤΟΥ ΟΡΓΑΝΟΥ

9. υπενθυμίζει τη θέση που ενέκρινε στην παράγραφο 16 του ψηφίσματος της 23ης Μαΐου 1996 επί του θέματος ((ΕΕ C 166 της 10.6.96, σελ. 184)) και στην παράγραφο 8 του ψηφίσματος της 12ης Δεκεμβρίου 1996 (( ΕΕ C 20 της 20.1.97, σελ. 110)) και την απόφαση του Προεδρείου της 29ης Ιανουαρίου 1997, να συγκροτήσει ομάδα εργασίας με αντικείμενο τα επιδόματα, τις επιβαρύνσεις και τις δαπάνες για τα μέλη του οργάνου, και να εξετάσει τον ενδεχόμενο δημοσιονομικό αντίκτυπο των συμπερασμάτων της ομάδας κατά τη διάρκεια του σχεδίου προϋπολογισμού 1998[semigr ] υπενθυμίζει κατά συνέπεια ότι τα προβλεπόμενα δημοσιονομικά μέσα πρέπει να συμπληρωθούν με παρόμοια μέτρα, εάν παραστεί ανάγκη, ώστε να εξασφαλίζεται διαφάνεια και έλεγχος των επιδομάτων, επιβαρύνσεων και δαπανών που συνδέονται με τις συνθήκες εργασίας των μελών[semigr ]

10. επισημαίνει ότι η μικρή μείωση κατά 0,1%, σε σύγκριση με το 1997, των πιστώσεων που προβλέπονται για το κεφάλαιο 10 οφείλεται σε αποκλίνουσες τάσεις των δαπανών σε διάφορα κονδύλια του προϋπολογισμού, όπως τα έξοδα γραμματείας των βουλευτών που αυξάνονται κατά 2,4% και το σύστημα επικουρικής συνταξιοδότησης που μειώνεται κατά 28%, εν μέρει λόγω της μείωσης του αριθμού των μελών που συμμετέχουν και της παύσης της εισφοράς του Ευρωπαϊκού Κοινοβουλίου στο έλλειμμα του εν λόγω ταμείου[semigr ]

11. ορίζει τις πιστώσεις στις θέσεις 1004 «έξοδα ταξιδιού και παραμονής για συνεδριάσεις,προσκλήσεις και λοιπά έξοδα» σε 48 400 000 ECU, ποσό το οποίο αντιστοιχεί σχεδόν στο σύνολο των πιστώσεων που αποφασίστηκαν στον προϋπολογισμό του 1997 (χωρίς μεταβολή των συντελεστών του 1997 σε σχέση με τα έξοδα ταξιδιού)[semigr ] ζητεί από την ομάδα εργασίας για το καταστατικό των μελών του Κοινοβουλίου να υποβάλει το ταχύτερο δυνατόν συγκεκριμένες προτάσεις σχετικά με το θέμα[semigr ]

IV. ΠΡΟΣΩΠΙΚΟ ΣΕ ΕΝΕΡΓΟ ΑΠΑΣΧΟΛΗΣΗ

12. διατηρεί το οργανόγραμμα της Γραμματείας στο σημερινό επίπεδο στελέχωσης[semigr ] δημιουργεί μια θέση Α7 εκτάκτου υπαλλήλων στη γραμματεία των πολιτικών ομάδων

13. εγκρίνει τις πιστώσεις για τις αναβαθμίσεις και τις χορηγήσεις βαθμών «ad personam» και για άλλα μέτρα που αφορούν το οργανόγραμμα ως εξής:

α) στη Γραμματεία: 6 Α5 σε Α4, 6 Α6 σε Α5, 4 Α7 σε Α6, 8 Β2 σε Β1, 12 Β3 σε Β2, 8 Β4 σε Β3, 26 C2 σε C1, 30 C3 σε C2, 26 C4 σε C3, 12 C5 σε C4, 15 D se C5, 2 D2 σε D1, 14 LA5 σε LA4, 4 LA6 σε LA5, 2 LA7 σε LA6[semigr ]

β) την απονομή 6 βαθμών ad personam: 1 Β1 σε Α5, 2 C1 σε Β3 και 3 D1 σε C3[semigr ]

γ) στις γραμματείες των πολιτικών ομάδων, 1 Α3 σε Α2 «ad personam» 1 Α7 σε Α6, 2 Β3 σε Β2 1 C4 σε C3[semigr ]

14. υπενθυμίζει ότι οι θέσεις που αναβαθμίζονται από την κατηγορία D στην C θα πληρωθούν με μετάθεση ή με ορισμό υποψηφίων που έχουν επιτύχει σε εσωτερικό ή εξωτερικό γενικό διαγωνισμό[semigr ]

15. επισύρει την προσοχή στις εξής πλευρές της έκθεσης του Γενικού Γραμματέα:

α) την παρουσίαση καταλόγου θέσεων στον προϋπολογισμό ανά διοικητική μονάδα, κάτι το οποίο έχει ως αποτέλεσμα μεγαλύτερη διαφάνεια του προϋπολογισμού[semigr ]

β) τα στοιχεία για το ρυθμό προσλήψεων υπαλλήλων που είναι υπήκοοι των νέων κρατών μελών (από τις 305 θέσεις που δημιουργήθηκαν, οι 235 έχουν καλυφθεί, δηλαδή το 77%, από τις οποίες οι 185 με μόνιμους υπαλλήλους, 45 με έκτακτους υπαλλήλους και 5 με επικουρικό προσωπικό)[semigr ]

γ) τις πληροφορίες σχετικά με την υλοποίηση των διατάξεων περί εξόδου από την υπηρεσία των μονίμων υπαλλήλων της Γενικής Γραμματείας και των έκτακτων υπαλλήλων των γραμματειών των πολιτικών ομάδων[semigr ] στις 14 περιπτώσεις εξόδου από την υπηρεσία (2Α, 6Β, 3C 3LA) που συμφωνήθηκαν κατά τον πρώτο γύρο 1995/96 προστίθενται άλλες 14 (1 Α3, 2 Α2, 8B, 3C) που υλοποιούνται κατά το δεύτερο γύρο 1996/97[semigr ]

δ) τις πληροφορίες σχετικά με την εφαρμογή του άρθρου 41 του Κανονισμού Υπηρεσίακής Κατάστασης, και την πρόταση για διαγραφή έως 4 θέσεων Α3 στη διαδικασία προϋπολογισμού 1998, που πρέπει να προστεθούν στις 13 θέσεις που έχουν διαγραφεί από το οικονομικό έτος 1994 και μετά[semigr ]

ε) τη μετεγκατάσταση υπηρεσιών και τις μετακινήσεις μονίμων υπαλλήλων οι οποίες, με βάση μια αντικειμενική αξιολόγηση των αναγκών, αναμένεται να εξασφαλίσουν ισορροπία μεταξύ των υφιστάμενων πόρων και των πολιτικών προτεραιοτήτων, οι οποίες είναι σαφώς καθορισμένες όσον αφορά τις υπηρεσίες που πρέπει να ενισχυθούν[semigr ]

στ) τα κριτήρια που υιοθετήθηκαν για τη δικαιολόγηση των προτεινόμενων αναβαθμίσεων[semigr ]

16. χαιρετίζει τις προτάσεις του Γενικού Γραμματέα περί τόνωσης της κινητικότητας του προσωπικού με βάση αναδιαρθρωμένο πρόγραμμα που θα ισχύει για το σύνολο της Γραμματείας, συμπεριλαμβανομένων των εξωτερικών γραφείων, όπως συμβαίνει και στην Επιτροπή, και ιδιαίτερα:

α) θα αποφεύγει μια προσέγγιση «ρουτίνας» στην εργασία[semigr ]

β) δεν θα στερεί τους υπαλλήλους, ιδιαίτερα δε το προσωπικό της κατηγορίας Α, από το απαραίτητο εύρος εμπειριών που οδηγεί στην επιτυχή ανάληψη διοικητικών ευθυνών[semigr ]

17. επισύρει την προσοχή στον αυξανόμενο όγκο εργασίας και στη συνεχή αύξηση του φαινομένου των υπερωριών και κατά συνέπεια ζητεί από τον Γενικό Γραμματέα να προσθέσει στην έκθεσή του προς το Προεδρείο σχετικά με την πολιτική προσωπικού ένα κεφάλαιο με συγκεκριμένα δεδομένα σχετικά με τις υπερωρίες που πραγματικά παρέχει το σύνολο του προσωπικού[semigr ]

18. προς τούτο, αναγνωρίζει ότι θα πρέπει να υπάρξει συνολική αναθεώρηση της επαγγελματικής κατάρτισης, η οποία αυτή τη στιγμή είναι υπερβολικά εστιασμένη στην αύξηση των γλωσσικών δεξιοτήτων, έτσι ώστε να δοθεί προτεραιότητα στη βελτίωση των προσόντων που αφορούν τα οικονομικά, τη γενική διοίκηση και τη διοίκηση προσωπικού[semigr ]

V. ΟΡΓΑΝΩΣΗ ΤΗΣ ΕΡΓΑΣΙΑΣ

19. επαναλαμβάνει τα όσα είχε υποστηρίξει στην τροπολογία του σχετικά με τις ημερήσιες αποζημιώσεις αποστολών του προσωπικού, ιδιαίτερα δε το αίτημα κάθε θεσμικό όργανο να επισυνάπτει στις ετήσιες εκτιμήσεις του δήλωση με την οποία να δικαιολογείται το αίτημά του για πιστώσεις για έξοδα αποστολών με βάση το ετήσιο πρόγραμμα εργασίας του ανά τομέα δραστηριότητας, συμπεριλαμβανομένων αποστολών στο πλαίσιο της επαγγελματικής κατάρτισης[semigr ]

20. εγγράφει στη θέση 1301 τις εξής πιστώσεις:

- σύνοδοι10.083.000

- συνεδριάσεις επιτροπών στους τρεις τόπους εργασίας1.190.000

- συνεδριάσεις επιτροπών ή αντιπροσωπειών του εκτός

των τριών τόπων εργασίας285.000

- αντιπροσωπείες για τις σχέσεις με τα κοινοβούλια των

τρίτων χωρών480.000

- συνεδριάσεις ΑΚΕ500.000

- συνεδριάσεις πολιτικών ομάδων στους τρεις τόπους εργασίας275.000

- συνεδριάσεις πολιτικών ομάδων εκτός των τριών τόπων εργασίας950.000

- λοιπές αποστολές στους τρεις τόπους εργασίας2.270.000

- λοιπές αποστολές εκτός των τριών τόπων εργασίας1.100.000

- επαγγελματική κατάρτιση365.000

- αντιπροσωπείες στους κόλπους μεικτών κοινοβουλευτικών

επιτροπών250.000

- αποστολές ad hoc εκτός των τριών τόπων εργασίας90.000

Σύνολο17.838.000

21. προσδιορίζει ότι οι πιστώσεις για τη θέση 1301, 1η περίπτωση, οι οποίες προβλέπονται σε 10083000 ECU, αντιστοιχούν στον ίδιο αριθμό περιόδων συνόδου με το 1997 και με την ίδια γεωγραφική κατανομή (11 πενθήμερες περίοδοι συνόδου στο Στρασβούργο και 7 διήμερες περίοδοι συνόδων στις Βρυξέλλες)[semigr ] ότι η διαφορά σε σύγκριση με τις 12 περιόδους συνόδου στο Στρασβούργο και τις 7 περιόδους συνόδου στις Βρυξέλλες που ανέρχεται σε 1.866 εκατ. Ecu συνολικά (ποσό το οποίο προκύπτει με την αναλογική μείωση των εξής θέσεων: 1110 επικουρικό προσωπικό, 1870 διερμηνείς και τεχνικοί διασκέψεων, 2232 μίσθωση οχημάτων, 2311 τηλέφωνο, τηλέγραφος, τηλέτυπο, τηλεόραση) θα τοποθετηθεί στο κεφάλαιο 101[semigr ]

22. υπενθυμίζει τα όσα έχει υποστηρίξει στο ψήφισμά του της 16ης Δεκεμβρίου 1992 σχετικά με τα πορίσματα της Συνόδου Κορυφής του Εδιμβούργου της 11/12ης Δεκεμβρίου 1992 που αφορούσε τους τόπους εργασίας του Κοινοβουλίου ((EE C 21 της 25.1.1993, σελ. 105))[semigr ]

23. θεωρεί ότι οι δαπάνες για τη χρηματοδότηση της μετάφρασης και δημοσίευσης των πλήρων πρακτικών των συνεδριάσεων, η οποία πολιτικά είναι δικαιολογημένη, θα πρέπει να αντιμετωπισθεί εν μέρει με μείωση του κόστους παραγωγής και του άμεσου και έμμεσου κόστους διανομής, χωρίς ωστόσο να αποβεί τούτο εις βάρος της υπάρχουσας διαφάνειας και χωρίς τροποποίηση του υφιστάμενου πολυγλωσσικού συστήματος[semigr ]

24. αναθέτει στην αρμόδια αρχή του να εκπονήσει έκθεση, η οποία πρέπει να παρουσιαστεί πριν από την πρώτη ανάγνωση του σχεδίου προϋπολογισμού, σχετικά με την οργάνωση συνεδριάσεων των μικτών κοινοβουλευτικών επιτροπών και των συνεδριάσεων ΑΚΕ, λαμβάνοντας υπόψη την εμπειρία που έχουν αποκομίσει οι μόνιμες επιτροπές όσον αφορά την οργάνωση των εργασιών τους εκτός των τριών τόπων εργασίας, και τονίζοντας τις εξοικονομήσεις που είχε ως αποτέλεσμα η εμπειρία αυτή για τον προϋπολογισμό της Ένωσης[semigr ]

VI. ΜΕΤΑΒΟΛΕΣ ΤΩΝ ΠΙΣΤΩΣΕΩΝ

25. υπενθυμίζει τα συμπεράσματα των τριμερούς διαλόγου της 8ης και 9ης Απριλίου 1997 και τα αποτελέσματα της ομάδας εργασίας σχετικά με τη χρηματοδότηση των κτιρίων του Κοινοβουλίου[semigr ] παράλληλα εκφράζει τη λύπη του διότι η ευνοϊκότερη για τον ευρωπαίο φορολογούμενο επιλογή, δηλαδή η αγορά με άμεση χρηματοδότηση, που προτάθηκε από την Επιτροπή ύστερα από το αίτημα υποβολής ανακοινώσεως του Κοινοβουλίου, δεν έγινε δεκτή από το Συμβούλιο[semigr ] συμφωνεί με τις προτάσεις για έγκαιρη αγορά, εν ανάγκη με έμμεση χρηματοδότηση των κτιρίων και οικοπέδων του στις Βρυξέλλες και στο Στρασβούργο, κάτι που θα μπορούσε να μειώσει σημαντικά το φορτίο που θα επωμισθεί ο φορολογούμενος της Ένωσης μεσοπρόθεσμα[semigr ] ζητεί επιμόνως από όλα τα εμπλεκόμενα μέρη να επιτύχουν οριστική συμφωνία για το θέμα αυτό πριν από τη δημοσιονομική διαβούλευση του Ιουλίου 1997, έτσι ώστε να μπορέσουν να κινηθούν οι απαραίτητες διαδικασίες[semigr ]

26. υπογραμμίζει ότι η εγκατάσταση στα κτίρια D3 και IPE IV θα καταστήσει αναγκαία την εγκατάλειψη άλλων κτιρίων στις Βρυξέλλες και το Στρασβούργο και ότι το Κοινοβούλιο θα πρέπει να λάβει μέτρα ώστε να μειώσει στο μέτρο του δυνατού το οικονομικό κόστος, διαθέτοντας τα κτίρια σε άλλους ενοικιαστές παράλληλα με τη μετακόμισή τους στα νέα κτίρια[semigr ]

27. επιμένει ότι τα αποτελέσματα της εργασίας της διοργανικής ομάδας ακινήτων πρέπει να έχουν υποβληθεί στην αρχή του προϋπολογισμού πριν από τη διαβούλευση του Ιουλίου 1997[semigr ]

28. αποφασίζει να προσαρμόσει την ονοματολογία για τη θέση 2000 έτσι ώστε να γίνει σαφής ο στόχος της και αποφασίζει να διαθέσει πιστώσεις ίσες με 153,179,192 Ecu στην εν λόγω θέση κατά το 1998 και να τοποθετήσει ποσόν 14,776,948 Ecu στο κεφάλαιο 100[semigr ]

29. επισημαίνει ότι οι εν λόγω πιστώσεις προβλέπουν τον υπολογισμό των μισθωμάτων και των ετησίων δόσεων με βάση:

α) χρηματοδότηση της αγοράς των νέων κτιρίων D3 και IPE IV για τη συντομότερη δυνατή περίοδο, κατά προτίμηση δεκαετή[semigr ]

β) είσπραξη της συνεισφοράς των βελγικών αρχών σχετικά με το κόστος οικοπέδου του D3 και είσπραξη προκαταβολών ύψους 1,8 δισεκ. BEF, οι οποίες έχουν μέχρι στιγμής συμφωνηθεί για κάλυψη των δαπανών διαμόρφωσης του οικοπέδου του κτιρίου D3, το τελικό κόστος των οποίων αναμένεται να υπερβεί κατά μερικές εκατοντάδες εκατομμύρια BEF την αρχική πρόβλεψη, όταν περατωθούν οι εργασίες, ο έλεγχος και οι διαπραγματεύσεις[semigr ]

γ) εγκατάλειψη του κτιρίου MAE, καθώς και του Μεγάρου της Ευρώπης και του ΙΡΕ ΙΙΙ για ένα τμήμα του τρέχοντος έτους, σε άλλους μισθωτές[semigr ] αναθέτει στο Γενικό Γραμματέα του, σε στενή συνεργασία με τους γενικούς γραμματείς της Επιτροπής Περιφερειών και της Οικονομικής και Κοινωνικής Επιτροπής, να παρουσιάσουν πρόγραμμα για την εγκατάσταση των εν λόγω δύο επιτροπών στο κτίριο ΜΑΕ από την 1η Ιανουαρίου 1998[semigr ] το εν λόγω πρόγραμμα πρέπει να παρουσιαστεί στην αρχή του προϋπολογισμού πριν από τη δημοσιονομική διαβούλευση με το Συμβούλιο τον Ιούλιο του 1997[semigr ]

δ) συμπερίληψη των πληρωμών των μισθωμάτων για τα κτίρια BELLIARD I και ΙΙ για ένα μεταβατικό έτος, έτσι ώστε να καταστεί δυνατή η μεταβίβασή τους σε νέο μισθωτή, ενδεχομένως στην Επιτροπή, από την 1η Ιανουαρίου 1999[semigr ] αναθέτει στο Γενικό Γραμματέα να ενημερώσει την αρχή του προϋπολογισμού σχετικά με την πορεία των διαπραγματεύσεων με την Επιτροπή για το θέμα αυτό πριν από την πρώτη ανάγνωση του Κοινοβουλίου στο σχέδιο προϋπολογισμού 1998[semigr ]

30. ζητεί, ύστερα από αρκετά χρόνια σημαντικών επενδύσεων στις τεχνολογίες της πληροφορίας, να εκπονηθεί σαφές και περιεκτικό πρόγραμμα δράσης το οποίο:

α) να καθορίζει συνοπτικά τους στόχους προς επίτευξη σε μια καθορισμένη χρονική περίοδο, και τους ανθρώπινους πόρους και τα χρηματοδοτικά μέσα που πρέπει να δεσμευθούν[semigr ]

β) να προβλέπει ένα σύστημα πληροφορικής το οποίο να ενσωματώνει στο μέγιστο βαθμό τα εξής χαρακτηριστικά:

i) να αναπτύσσει τη στρατηγική της προσφοράς ανοικτής πρόσβασης των μελών, των πολιτών και των δημοσιογράφων σε ολόκληρη την Ένωση και αλλού στα κοινοβουλευτικά έγγραφα και στις δημόσιες πληροφορίες για το Κοινοβούλιο[semigr ]

ii) να εγγυάται την αποτελεσματική και ορθολογική διάθεση των χρηματοδοτικών πόρων[semigr ]

iii) να διευκολύνει τη διαβίβαση εγγράφων και πληροφοριών μεταξύ των μελών και των υπηρεσιών της γραμματείας και μεταξύ των εν λόγω υπηρεσιών στους διάφορους τόπους εργασίας, καθώς και μεταξύ των θεσμικών οργάνων της Ένωσης, χωρίς επιπλέον τεχνικές δυσχέρειες και δαπάνες[semigr ]

iv) να λαμβάνει υπόψη τις ευνοϊκές δυνατότητες που δημιουργούνται λόγω της ομαδικής αγοράς αδειών εκμετάλλευσης και ευκολιών συντήρησης σε διοργανικό επίπεδο[semigr ]

v) να ενθαρρύνει την επιλογή φιλικού προς το χρήστη λογισμικού, η διαθεσιμότητα και συνεχής ανάπτυξη του οποίου να καταδεικνύεται από τις τάσεις της αγοράς[semigr ]

vi) να εξασφαλίζει τη σταδιακή προσαρμογή των χρηστών χωρίς σημαντικές ανάγκες επανακατάρτισης που προκαλούν αναστάτωση[semigr ]

vii) να σέβεται την πολυγλωσσική βάση της εργασίας των θεσμικών οργάνων[semigr ]

viii) να εξασφαλίζει ασφάλεια των δεδομένων για τους βουλευτές,

τις πολιτικές ομάδες και τις διοικητικές υπηρεσίες του οργάνου[semigr ]

γ) να επιτρέπει ευέλικτη προσαρμογή έτσι ώστε να λαμβάνεται υπόψη η διαχείριση του έργου στα βασικά κέντρα δραστηριότητας της Ένωσης[semigr ] εγγράφει στο κεφάλαιο 100 πιστώσεις 12.539.000 Ecu για τις θέσεις 2100, 2101, 2102, 2110, 2111 και 2112[semigr ]

31. ζητεί από τον Γενικό Γραμματέα να εξετάσει τη δυνατότητα να εξασφαλισθεί μια πραγματική συνδιαχείριση (Διοίκηση - Επιτροπή Προσωπικού) των πιστώσεων που είναι εγγεγραμμένες στις θέσεις 160 «Έκτακτες βοήθειες» και 162 «Κοινωνικές παρεμβάσεις»[semigr ]

32. επιπλέον ζητεί να εκπονηθεί έκθεση, πριν από την πρώτη ανάγνωση του σχεδίου προϋπολογισμού 1998, σχετικά με τις δυνατότητες σύναψης συμβάσεων με διαφορετικές εταιρίες για την παροχή τηλεπικοινωνιακών υπηρεσιών σε κάθε έναν από τους τρεις τόπους εργασίας, καθώς και τις ενδεχόμενες εξοικονομήσεις από την ενέργεια αυτή[semigr ]

33. υπενθυμίζει ότι κατά την έγκριση του προϋπολογισμού 1997 είχε εκφράσει σοβαρές επιφυλάξεις για το σχέδιο EPICENTRE, οι πιστώσεις για το οποίο παραμένουν στο αποθεματικό σε αναμονή της υποβολής τεκμηριωμένης έκθεσης για την εξέλιξη του σχεδίου[semigr ] θεωρεί ότι οι μέχρι στιγμής επενδύσεις σε υποδομή θα πρέπει να αξιοποιηθούν σε ένα αναθεωρημένο σχέδιο[semigr ]

34. εγγράφει στο κεφάλαιο 100 πίστωση:

α) 1.225.000 Ecu για τα κονδύλια 2250, 2251, 2252 και το κεφάλαιο 21 που αφορούν το EPICENTRE, μεταξύ άλλων, έως ότου συμφωνηθεί πρόγραμμα δράσης που θα εξασφαλίζει τις απαραίτητες υπηρεσίες βιβλιοθήκης και τεκμηρίωσης για τα μέλη στους βασικούς τόπους εργασίας[semigr ] ζητεί να υποβληθεί λεπτομερής ανάλυση, πριν από την πρώτη ανάγνωση του σχεδίου προϋπολογισμού 1998 από το Κοινοβούλιο, σχετικά με την χρήση των πιστώσεων του προϋπολογισμού για τις διάφορες δραστηριότητες που συνδέονται με το EPICENTRE από το οικονομικό έτος 1995 έως σήμερα[semigr ]

β) 6,000,000 Ecu για το άρθρο 205 - ασφάλεια, σε αναμονή των αποφάσεων του Προεδρείου για την εφαρμογή του συστήματος ασφαλείας κατά το 1998 και επίσης σε αναμονή της υποβολής συγκεκριμένων πληροφοριών ως προς τα καθήκοντα που θα ανατίθενται στο προσωπικό ασφαλείας με βάση συγγραφή υποχρεώσεων[semigr ]

γ) 1.200.000 Ecu για τη θέση 1840 - εστιατόρια και κυλικεία, έως ότου υπάρξουν στοιχεία, πριν από την πρώτη ανάγνωση του σχεδίου προϋπολογισμού 1998 από το Κοινοβούλιο, για την άμεση και έμμεση επιδότηση που χορηγείται σε κάθε τόπο εργασίας και για κάθε μονάδα, το βαθμό επαναχρησιμοποίησης των εσόδων που αποκομίζει το όργανο από τις υπηρεσίες αυτές, τους όρους και τη διάρκεια των συμβάσεων με τους παρόχους των υπηρεσιών, και μέχρις ότου υποβληθεί από το Γενικό Γραμματέα στο Προεδρείο πρόγραμμα για τη σταδιακή κατάργηση της άμεσης χρηματικής επιδότησης από τον ετήσιο προϋπολογισμό σε παρόμοιους παρόχους υπηρεσιών και καταβληθούν προσπάθειες για την αύξηση της επαναχρησιμοποίησης και των εσόδων από παρόμοιες υπηρεσίες εντός των χώρων εργασίας[semigr ] αποφασίζει να μειώσει κατά 1 εκατ. Ecu το συνολικό ποσό του κονδυλίου[semigr ] αναθέτει στον Γενικό Γραμματέα να εξετάσει στο πλαίσιο της διοργανικής συνεργασίας, τους όρους λειτουργίας των πρατηρίων του προσωπικού στους διάφορους τόπους εργασίας για την πραγματοποίηση οικονομιών κλίμακος στα πλαίσια του προϋπολογισμού της Ευρωπαϊκής Ένωσης[semigr ]

δ) 5.000.000 Ecu για το άρθρο 203 - καθαρισμός και συντήρηση, έως ότου υπάρξουν λεπτομερείς πληροφορίες για τους όρους και τη διάρκεια των εν λόγω συμβάσεων και για τις διαδικασίες που χρησιμοποιούνται για τη σύναψή τους[semigr ]

35. αναθέτει ιδιαίτερα στον Γενικό Γραμματέα να ενημερώσει τον οδηγό σχετικά με τη λειτουργία της ΣΕΑΣ[semigr ] όσον αφορά άλλες υπηρεσίες που στεγάζονται εντός των χώρων του Κοινοβουλίου (τράπεζες, καταστήματα, περίπτερα, γραφεία ταξιδίων, κ.τ.λ) ζητεί πλήρη στοιχεία, για τα ιδια ζητήματα όπως με τα εστιατόρια και κυλικεία στην παράγραφο 34 γ), με ανάλυση του δημοσιονομικού αντικτύπου όσον αφορά τα έξοδα και τις δαπάνες[semigr ]

36. αναθέτει στον Γενικό Γραμματέα να υποβάλει, πριν από την πρώτη ανάγνωση του σχεδίου προϋπολογισμού 1998 από το Κοινοβούλιο, πλήρη κατάλογο των τακτικά ανανεούμενων συμβάσεων για τις οποίες οι υπηρεσίες του είναι υπεύθυνες και οι οποίες υποβάλλονται στη ΣΕΑΣ, στον οποίο να εκτίθενται λεπτομερώς ο σκοπός και το κόστος των συμβάσεων, καθώς και η ημερομηνία και τα αποτελέσματα της τελευταίας αξιολόγησης σχετικά με τις παρεχόμενες υπηρεσίες ή αγαθά[semigr ]

37. αναθέτει στον Γενικό Γραμματέα του να έλθει σε επαφή με τους γενικούς γραμματείς των πολιτικών ομάδων και με τους γενικούς γραμματείς των πολιτικών κομμάτων σε ευρωπαϊκό επίπεδο, με στόχο να δοθεί συνέχεια στις συστάσεις που περιλαμβάνει το ψήφισμά του της 10ης Δεκεμβρίου 1996 σχετικά με τη θεσμική θέση των ευρωπαϊκών πολιτικών κομμάτων ((ΕΕ C 20, της 20.1.1997, σελ. 29.))[semigr ] ζητεί, ακόμη, από το Γενικό Γραμματέα, να περατώσει τις διαπραγματεύσεις με τις πολιτικές ομάδες σχετικά με τους εκτελεστικούς κανόνες για τις θέσεις 3705, 3706 και 3708[semigr ]

38. ζητεί από το Προεδρείο να προβεί σε οικολογικό έλεγχο των κτιρίων και των μεθόδων εργασίας στους τρεις τόπους εργασίας του Κοινοβουλίου λαμβάνοντας υπόψη τις σημερινές και μελλοντικές ανάγκες όπως θα αποφασισθούν από τα αρμόδια όργανα[semigr ]

39. αποφασίζει να συνενώσει το άρθρο 261 του προϋπολογισμού με το 260 χωρίς μεταβολή του συνολικού ποσού και να μειώσει κατά 1/3 τα ποσά που έχουν εκ των προτέρων διατεθεί, έτσι ώστε να προβλεφθεί περιθώριο για τις πλέον επείγουσες ανάγκες έρευνας[semigr ]

40. υπενθυμίζει τις παρατηρήσεις του στο ψήφισμα της 10ης Απριλίου 1997 περί χορήγησης απαλλαγής για την εκτέλεση του προϋπολογισμού 1995 όσον αφορά τα τμήματα Ι-Κοινοβούλιο, ΙΙ-Συμβούλιο, ΙΙΙ-Επιτροπή, IV- Ευρωπαϊκό Δικαστήριο, V-Ελεγκτικό Συνέδριο, VI-Οικονομική και Κοινωνική Επιτροπή/Επιτροπή Περιφερειών ((ΣΠ της ημερομηνίας αυτής, Μέρος ΙΙ, σημείο 1 β).)) και ιδιαίτερα σε σχέση με το υψηλό επίπεδο ακυρώσεων πιστώσεων[semigr ]

41. εγγράφει ποσό 3,497,493 Ecu στο κεφάλαιο 101 «αποθεματικό για απρόβλεπτα»[semigr ]

VII. ΔΙΑΜΕΣΟΛΑΒΗΤΗΣ

42. επισημαίνει ότι σύμφωνα με τις διατάξεις του άρθρου 12 του Δημοσιονομικού Κανονισμού, ο Διαμεσολαβητής διεβίβασε στο Ευρωπαϊκό Κοινοβούλιο πριν από την 1η Μαΐου 1997 κατάσταση προβλέψεων των εσοδών και των δαπανών του για το οικονομικό έτος 1998[semigr ] οι προβλέψεις αυτές ανέρχονται σε 2,636,002 Ecu σε δαπάνες και 264,421 Ecu σε έσοδα[semigr ]

43. λαμβάνει υπό σημείωση στην παρούσα φάση της διαδικασίας το αίτημα για δημιουργία μιας έκτακτης θέσης Α7 για εργασίες πληροφορικής και την αναβάθμιση μιας θέσης C3 σε C2 και 2 θέσεων C5 σε C4[semigr ]

44. επιφυλάσσεται κατά του δικαιώματος να επανεξετάσει τις προτάσεις αυτές, και άλλα άρθρα και θέσεις του προϋπολογισμού του Κοινοβουλίου, κατά τη διάρκεα της πρώτης ανάγνωσής του σχεδίου προϋπολογισμού του Συμβουλίου, έτσι ώστε να συμπεριλάβει στο παράρτημα παρατηρήσεις που αφορούν τις δραστηριότητες του Διαμεσολαβητή[semigr ]

45. αναθέτει στον Πρόεδρό του να διαβιβάσει το παρόν ψήφισμα στα ενδιαφερόμενα θεσμικά όργανα και στον Διαμεσολαβητή.